Ministru kabineta noteikumu projekta

**“Grozījumi Ministru kabineta 2017. gada 10. oktobra noteikumos Nr. 621 „Noteikumi par augļu un dārzeņu ražotāju organizācijām””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai ieviestu Eiropas Savienības (turpmāk – ES) tiesību aktos paredzētās prasības nacionālajos normatīvajos aktos, kā arī mazinātu administratīvo slogu ražotāju organizācijām (turpmāk – RO), ir jāizdara grozījumi spēkā esošajos Ministru kabineta 2017. gada 10. oktobra noteikumos Nr. 621 “Noteikumi par augļu un dārzeņu ražotāju organizācijām” (turpmāk – noteikumi Nr. 621).Noteikumu projekts precizē atbalsttiesīgos pasākumus un nosacījumus ES atbalsta saņemšanai RO darbības programmās, kā arī paredz jaunu RO gada ziņojuma veidlapu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai un septītajai daļu un 9. panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ES atbalsta programmas augļu un dārzeņu RO administrēšanas kārtību Latvijā nosaka noteikumi Nr. 621, ieviešot šādus ES tiesību aktus:1) Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, (turpmāk – regula Nr. 1308/2013);2) Komisijas 2017. gada 13. marta Deleģēto Regulu (ES) 2017/891, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz augļu un dārzeņu un pārstrādātu augļu un dārzeņu nozari un Eiropas Parlamenta un Padomes Regulu (ES) Nr. 1306/2013 papildina attiecībā uz sodiem, kas piemērojami minētajās nozarēs un groza Komisijas Īstenošanas regulu (ES) Nr. 543/2011 (turpmāk – regula 2017/891);3) Komisijas 2017. gada 13. marta Īstenošanas Regulu (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari, (turpmāk – regula 2017/892).Lai samazinātu administratīvo slogu RO, kā arī precizētu atbalsttiesīgos pasākumus un nosacījumus ES atbalsta saņemšanai RO darbības programmās, ir jāizdara grozījumi noteikumos Nr. 621.Lai novērstu neskaidrības attiecībā uz regulas 2017/891 nosacījumu piemērošanu par produkcijas tirdzniecību bez RO starpniecības, noteikumu projekta 1.4. apakšpunktā precizēts, kuros regulā noteiktos gadījumos termins “patērētājs” atbilst Patērētāju tiesību aizsardzības likumā noteiktajai definīcijai, kā arī tiek definēts regulā 2017/891 noteiktais “maznozīmīgais apjoms”. (Divpusējās konsultācijās ar Eiropas Komisijas Lauksaimniecības ģenerāldirektorāta pārstāvjiem tika noskaidrots, ka regulas 2017/891 12. panta 1. punkta “b” apakšpunktā paredzētais maznozīmīgs produktu apjoms ir ne vairāk kā 10% no ražotāju organizācijas attiecināmā produkta pārdodamās produkcijas vērtības.)Noteikumi Nr. 621 nosaka atbalsttiesīgo personāla izmaksu maksimālo slieksni – ne vairāk kā 20% no apstiprinātā darbības fonda. Ņemot vērā RO attīstības pakāpi, kad personāla izmaksas veido būtisku daļu RO darbības izmaksas, noteikumu projekta 1.6. apakšpunkts atbilstoši ES tiesību aktiem nosaka alternatīvu finansējuma ierobežošanai un paredz, ka personāla izmaksas, kas izriet no pasākumiem augstas kvalitātes vai vides aizsardzības pakāpes uzlabošanai vai saglabāšanai vai realizācijas uzlabošanai, tiek segtas to faktiskajā apmērā. RO tad ir jāsniedz pierādījumi, ka personāls ir atbilstoši kvalificēts. Tādējādi noteikumu projekta 1.31. apakšpunkts ietver mācību priekšmetu sarakstu vides aizsardzības, produktu realizācijas un kvalitātes uzlabošanas RO darbinieku vai biedrus ražotāju kvalifikācijas atbilstības izvērtēšanai. Noteikumu projekta 1.7. apakšpunktā precizēta augļu un dārzeņu RO iesniedzamā informācija LAD, RO grozot darbības programmu.Noteikumu projekta 1.8., 1.9. un 1.10. apakšpunktā precizēti pasākumi, par kuru īstenošanu apstiprinātajās darbības programmās var saņemt atbalstu. Lai novērsu augļkoku bojāeju un ražas zudumus, noteikumu projekta 1.8. apakšpunkts paredz, ka balsti un balsta sistēmas ierīkojamas ne tikai esošos dārzos, bet arī jaunās platībās. Noteikumu projekta 1.9. apakšpunktā izteiktais noteikumu Nr.  621 35.2.1. apakšpunkts papildina un precizē kvalitātes uzlabošanas pasākumus, paredzot tos attiecināmiem produktiem un ietverot jaunu pasākumu – produktu svēršanu.Atbilstoši noteikumu Nr. 621 5. pielikuma pasākumu sarakstam precizēts noteikumu projekta 1.10. apakšpunkts, paredzot laboratorijas telpu vai telpu grupu ierīkošanu esošās ēkās.Ņemot vērā pēdējo veģetācijas sezonu īpatnības Latvijā, ir pamats prognozēt, ka turpmākajos gados apūdeņošana kļūs aktuāla arī augļu dārzos, kuros līdz šim labas kvalitātes augļus varēja iegūt bez apūdeņošanas. Nepietiekama mitruma apstākļos samazinās gan dārza ražība, gan arī augļu kvalitāte – to lielums, tāpēc apūdeņošanas iekārtu izveidei ir nepieciešama elastīga pieeja, jo katrā dārzā situācija ir atšķirīga: ir vietas, kur pietiekamā apjomā pieejamas esošas virszemes ūdens rezerves un jau izveidoti baseini, un ir arī tādas vietas, kur nepieciešams urbums ūdens ieguvei un laistīšanas baseins ūdens uzkrāšanai un dzelzs savienojumu izgulsnēšanai. No urbuma vietas izsūknētam ūdenim ir jāsasilst līdz atbilstošai temperatūrai, lai to var izmantot augļu dārzu laistīšanai, tādēļ nepieciešams veidot laistīšanas baseinus, kuros ūdens sasilst. Tādējādi noteikumu projekta 1.11. apakšpunktā izteiktais noteikumu Nr.  621 35.2.13. apakšpunkts paredz jaunu attiecināmo produktu kvalitātes uzlabošanas pasākumu – ūdens ieguves un uzglabāšanas vietu projektēšanu, ierīkošanu, izbūvi un aprīkošanu. Ar noteikumu projekta 1.12. apakšpunktu svītrota svēršanas iekārtas aprīkojumu iegāde, kas pārcelta uz kvalitātes uzlabošanas pasākumu. Ar noteikumu projekta 1.13. apakšpunktu noteikumos Nr. 621 ietvertie krīžu novēršanas un pārvarēšanas pasākumi atbilstoši ES normatīvo aktu prasībām papildināti ar ražas apdrošināšanas un konsultāciju pasākumiem.Atbilstoši grozījumiem ES normatīvajos aktos tehniski precizēts noteikumu projekta 1.14. apakšpunkts, ietverot atsauces uz regulām.Ņemot vērā RO vides saudzējošo pasākumu mērķi (samazināt fosilā kurināmā izmantošanu un palielināt enerģijas izmantošanas efektivitāti), noteikumu projekta 1.15. apakšpunktā paredzēta iespēja esošo koģenerācijas iekārtu aizstāt ar jaunu iekārtu, kurai izmantojami atjaunojami dabas resursi. Tehniski precizēta atsauce, kā arī noteikumu projekta 1.17. apakšpunkts papildināts ar attiecināmo produktu kvalitātes uzlabošanas pasākumu.Atbilstoši ES tiesību aktiem noteikumu projekta 1.18. apakšpunktā noteiktas prasības atbalsta saņemšanai RO darbinieku, biedru ražotāju vai ārpakalpojumu ņēmēja personāla izmaksu segšanai, paredzot, ka RO iesniedz LAD pierādījumus par atbilstošu personāla kvalifikāciju.Tehniski precizēts noteikumu projekta 1.19., 1.20., 1.21. un 1.24. apakšpunkts, kā arī atbilstoši ES tiesību normām precizēts noteikumu projekta 1.23. apakšpunkts.EK, reaģēdama uz Krievijas importa aizliegumu, pieņēma vairākus pagaidu ārkārtas atbalsta pasākumus, kuru termiņš beidzās 2018. gada 30. jūnijā. Tādējādi ar Komisijas 2017. gada 20. aprīļa Deleģēto regulu (ES) 2017/1165, ar ko nosaka pagaidu ārkārtas atbalstu pasākumus konkrētu augļu ražotājiem, paredzētā ārkārtas atbalsta termiņš pēc iepriekš norādītā perioda netika pagarināts, tāpēc noteikumu projekta 1.1., 1.2., 1.3., 1.22., 1.23. un 1.37. apakšpunktā tiek svītrotas normas, kas attiecas uz šo regulu. Izdarot grozījumus noteikumu projekta apakšpunktos ietvertajos pielikumos, ievērotas ES normatīvo aktu noteiktās RO gada ziņojuma vienkāršošanas prasības, svītrojot kopējos punktu rādītājus, kā arī konsolidējot RO darbības programmu un darbības fondu iesniedzamo informācijas apjomu. Noteikumu projekts arī paredz RO atbalsta iesniegumu un avansa maksājuma un daļēja maksājuma veidlapās vienkāršot iesniedzamo informāciju par darbības programmas attaisnotajiem izdevumiem, kā arī samazina sniedzamās informācijas apjomu par RO darbības fondu, tādējādi samazinot administratīvo slogu RO. Tāpat izdarīti tehniski precizējumi saistībā ar regulu grozījumiem, turklāt noteikumu projekts paredz precizēt un papildināt noteikumu N. 621 5. pielikumu, kas nosaka maksimālās attiecināmās izmaksas RO finansējuma aprēķināšanai jaunas būvniecības, pārbūves vai atjaunošanas projektiem pa galvenajiem būvju tipiem. Izmaksas aprēķināja [Latvijas Lauku konsultāciju un izglītības centrs](http://www.llkc.lv/) (turpmāk – LLKC), ņemot vērā vietējā tirgus tendences un pamatojoties uz vietējā tirgus cenu analīzi.Noteikumu projekta spēkā stāšanās paredzēta normatīvajos aktos noteiktajā vispārējā kārtībā, izņemot 1.6. un 1.18. apakšpunktu par personāla izdevumu atbalstu, kas paredz grozījumu piemērošanu tām darbības programmām, kuras tiek īstenotas no 2020. gadu. |
| 3. | Projekta izstrādē iesaistītās institūcijas un publiskās personas kapitālsabiedrības | Lauku atbalsta dienests (turpmāk – LAD) un LLKC |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz ko attiecināms projekta tiesiskais regulējums, ir augļu un dārzeņu ražotāji un šo ražotāju dibinātās RO, kā arī RO atbalsta administrēšanā un uzraudzībā iesaistītās valsts pārvaldes iestāde – LAD. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu projekts paredz vienkāršot un samazina RO sniedzamās informācijas apjomu par RO darbības fondu, tad papildu prasība sniegt pierādījumus tam, ka personāls ir atbilstoši kvalificēts, neradīs lielāku administratīvo slogu salīdzinājumā ar spēkā esošajiem noteikumiem Nr. 621. |
| 3. | Administratīvo izmaksu monetārs novērtējums | Tā kā noteikumu projekts paredz vienkāršot un samazina RO sniedzamās informācijas apjomu par RO darbības fondu, tad papildu prasība sniegt pierādījumus tam, ka personāls ir atbilstoši kvalificēts, neradīs lielākas izmaksas salīdzinājumā ar spēkā esošajiem noteikumiem Nr. 621. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads\* | 2023.gads\* |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 821 085 | 0 | 811 897 | 0 | 811 897 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 821 085 | 0 | 811 897 | 0 | 811 897 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 821 085  | 0 | 811 897 | 0 | 811 897 | 0 | 0 |
| 2.1. valsts pamatbudžets | 821 085 | 0 | 811 897 | 0 | 811 897 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Regulas Nr.1308/2013 34. panta 1. punktam ES atbalsts organizāciju darbības fondam ir vienāds ar organizācijas iemaksām darbības fondā, bet ne lielāks par 50% no darbības fonda faktiskajām izmaksām. Turklāt iepriekšminētās regulas 34. panta 2. punkts paredz, ka ES atbalsta maksimālais apmērs nepārsniedz 4,1% no attiecīgās organizācijas pārdotās produkcijas vērtības. Tā kā ES atbalsts organizāciju darbības fondam nepārsniedz 50%, pašlaik piecu atzīto organizāciju darbības programmās paredzēto ieguldījumu atbalsts 2020. gadā tiks nodrošināts par esošā budžeta līdzekļiem.\* Finansējums 2022. un 2023. gadam norādīts atbilstoši šobrīd apstiprinātajām RO darbības programmām, kā arī ņemot vērā pašreizējo Komisijas priekšlikumu Eiropas Parlamenta un Padomes Regulas, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013, nosacījumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Pasākuma finansējums tiks izmaksāts no Zemkopības ministrijas (turpmāk – ZM) budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. 2022.–2023. gada budžeta izdevumi var tikt precizēti, jo finansējuma apmērs RO nākamajā plānošanas periodā var mainīties, ievērojot sarunu rezultātus par nākamā perioda daudzgadu budžeta finanšu ietvaru. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 1308/2013Regula 2017/891,regula 2017/892 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ES tiesību akti, no kuriem izriet saistības:Regula 1308/2013Regula 2017/891,regula 2017/892 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1308/2013 33. panta 2. punkta otrā daļa, 5. punkts un 154. panta 4. punkta "a", "b" un "c" apakšpunkts, regulas Nr. 2017/892 8. pants, 21. panta otrā daļa, 25. panta 1. punkts, 26. panta 2. un 4. punkts, 27. panta 1. un 3. punkts, 6. punkta otrā daļa, 7. punkts otrā daļa, 9. punkta otrā daļa, 30. panta 1. un 6. punkts, 31., 32., 33. un 34. pants un regulas Nr. 2017/891 4., 7. un 14. pants, 15. panta 1. punkta pirmā daļa, 21. pants, 22. panta 8. punkta "b" apakšpunkts, 23. panta 1. punkts, 24. pants, 30. panta 1., 2. un 6. punkts, 31. panta 7. punkta otrā daļa, 33. panta 1. punkts, 46. panta 2. punkta piektā daļa, 49. panta otrā daļa, 52. panta 5. punkts, 58. panta 1. punkts, 59. un 60. pants, 61. panta 2. punkts, 80. panta 3. punkts, III pielikuma 2. punkta "b" apakšpunkta pirmā daļa, kā arī 8. un 10. punkts | Noteikumu projekta 1.2., 1.26. un 1.33. apakšpunktā izteiktais noteikumu Nr.621 3.1.apakšpunkts, 3. un 7. pielikums  | Ieviests pilnībā. | Netiek noteiktas stingrākas prasības. |
| Regulas Nr. 2017/892 3. panta 6. punkta otrā daļa, 6. panta 1. punkts, 9. panta 1. un 4. punkts, 21. panta pirmā daļa, 29. panta 2. punkts un 35. pants, un regulas Nr. 2017/891 17. panta 3. punkts, 23. panta 4. punkta otrā daļa, 34. panta 2. punkta trešā daļa, 59. panta 3. punkts, 77. panta 1. punkta "a" apakšpunkts un 78. pants | Noteikumu projekta 1.2. apakšpunktā izteiktais noteikumu Nr.621 3.2.apakšpunkts | Ieviests pilnībā. | Netiek noteiktas stingrākas prasības. |
| Regulas Nr. 1308/2013 36. pants, regulas Nr. 2017/891 27. panta 3. un 4. punkts un regulas Nr. 2017/892 8.a panta 2. punkta otrā daļa | Noteikumu projekta 1.3. apakšpunktā izteiktais noteikumu Nr.621 4.punkts | Ieviests pilnībā. | Netiek noteiktas stingrākas prasības. |
| Regulas Nr. [2017/891](http://eur-lex.europa.eu/eli/reg_del/2017/891/oj/?locale=LV) 12. panta 1. punkts | Noteikumu projekta 1.4. apakšpunktā izteiktais noteikumu Nr. 621 14. punkts | Ieviests pilnībā. | Netiek noteiktas stingrākas prasības. |
| Regulas Nr.  [2017/891](http://eur-lex.europa.eu/eli/reg_del/2017/891/oj/?locale=LV) III pielikuma 2. punkta "b" apakšpunkts | Noteikumu projekta 1.6. apakšpunktā izteiktais noteikumu Nr. 621 23. punkts | Ieviests pilnībā. | Netiek noteiktas stingrākas prasības. |
| Regulas Nr. [2017/891](http://eur-lex.europa.eu/eli/reg_del/2017/891/oj/?locale=LV) 2. panta "j" apakšpunkts | Noteikumu projekta 1.9. apakšpunktā izteiktais noteikumu Nr. 621 35.2.1. apakšpunkts | Ieviests pilnībā. | Netiek noteiktas stingrākas prasības. |
| Regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 33. panta 3. punkta pirmās daļas "b", "c", "f", "g", "h" un "i" apakšpunkts un regulas Nr. [2017/891](http://eur-lex.europa.eu/eli/reg_del/2017/891/oj/?locale=LV) III nodaļas 5., 6., 7. un 8. iedaļa | Noteikumu projekta 1.13. apakšpunktā izteiktais noteikumu Nr. 621 35.6. apakšpunkts | Ieviests pilnībā. | Netiek noteiktas stingrākas prasības. |
| Regulas Nr. 2017/891 III pielikuma 14. punkts un regulas Nr. 2017/892 14. pants | Noteikumu projekta 1.14. apakšpunktā izteiktais noteikumu Nr. 621 35.6.3. apakšpunkts | Ieviests pilnībā. | Netiek noteiktas stingrākas prasības. |
| Regulas Nr. 2017/891 III pielikuma 12. punkts | Noteikumu projekta 1.14. apakšpunktā izteiktais noteikumu Nr. 621 35.6.4. apakšpunkts | Ieviests pilnībā. | Netiek noteiktas stingrākas prasības. |
| Regulas Nr. [2017/891](http://eur-lex.europa.eu/eli/reg_del/2017/891/oj/?locale=LV) 31. panta 2. punkta otrā un trešā daļa | Noteikumu projekta 1.17. apakšpunktā izteiktais noteikumu Nr. 621 36.1 punkts | Ieviests pilnībā. | Netiek noteiktas stingrākas prasības. |
| Regulas Nr. 2017/891 III pielikuma 2. punkta “b” apakšpunkta otrā daļa | Noteikumu projekta 1.18. apakšpunktā izteiktais noteikumu Nr. 621 37.2 un 37.4 punkts | Ieviests pilnībā. | Netiek noteiktas stingrākas prasības. |
| Regulas Nr. 1308/2013 154. panta 4. punkta "d" apakšpunkts un regulas Nr. 2017/891 54. pants, regulas Nr. 2017/891 77. panta 2. punkts un 28. panta pirmā daļa  | Noteikumu projekta 1.23. apakšpunktā izteiktais noteikumu Nr. 621 100.punkts | Ieviests pilnībā. | Netiek noteiktas stingrākas prasības. |
| Regulas 2017/891 22. pants, regulas 2017/891 2. panta “f” un “g” apakšpunkts, Regulas Nr. 1308/2013 33. panta 1. un 3. punkts un 152. panta 1. punkta “c” apakšpunkts | Noteikumu projekta 1.33. apakšpunktā izteiktais noteikumu Nr. 621 7. pielikums | Ieviests pilnībā. | Netiek noteiktas stingrākas prasības. |
| Regulas 2017/891 22. panta 2. punkta otrā daļa | Noteikumu projekta 1.34. apakšpunktā izteiktais noteikumu Nr. 621 8. pielikums | Ieviests pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas [2017/891](http://eur-lex.europa.eu/eli/reg_del/2017/891/oj/?locale=LV) 2. panta "j" apakšpunktā ir dota termina “sagatavošana” definīcija. Projekts paredz, ka šķirošanas, svēršanas, fasēšanas, kraušanas iekārtu un aprīkojuma, kā arī iekārtu iegāde paredzēta attiecināmo produktu sagatavošanas darbībām.Regulas 2017/891 12. pants paredz, ka jebkura RO biedra saražotā attiecināmo produktu procentuālā daļa, kas pārdota bez RO starpniecības, nepārsniedz 25% apjoma vai vērtības izteiksmē. Latvija ir noteikusi iepriekšminēto procentuālo daļu aprēķināt vērtības izteiksmē, pamatojoties uz to, ka pārstrādāto augļu un dārzeņu pārdotas produkcijas vērtību aprēķina kā vienotu procentuālo likmi, ko piemēro pārstrādāto produktu rēķinā norādītajai vērtībai.Regulas Nr. 2017/892 21. pantā ietverti nosacījumi par RO gada ziņojumu sagatavošanu, kā arī par nepieciešamās informācijas sniegšanu dalībvalstij saistībā ar darbības programmu īstenošanu. Projekts paredz, ka RO iepriekšminēto informāciju sniedz LAD. RO iesniegto informāciju LAD izmanto, gatavojot gada ziņojumu EK.Regulas Nr. 2017/891 III pielikums nosaka to darbību un izdevumu papildināmu sarakstu, par kuriem ir tiesības pretendēt uz atbalstu darbības programmā. Saskaņā ar regulas Nr. 2017/891 III pielikuma 2. punkta “b” apakšpunktu personāla un konsultantu izmaksas, kas izriet no pasākumiem augstas kvalitātes vai vides aizsardzības pakāpes uzlabošanai vai saglabāšanai vai realizācijas uzlabošanai, tiek segtas to faktiskajā apmērā.Tā kā augļu un dārzeņu ražošana ir neparedzama un produkti ir ātrbojīgi, pārpalikums tirgū, pat ja tas nav pārāk liels, var radīt ievērojamus tirgus traucējumus, tāpēc regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 33. panta 3. punkts un regulas Nr. [2017/891](http://eur-lex.europa.eu/eli/reg_del/2017/891/oj/?locale=LV) III  nodaļas 5., 6., 7. un 8. iedaļa paredz krīžu novēršanas un pārvarēšanas pasākumus.Regulas Nr. [2017/891](http://eur-lex.europa.eu/eli/reg_del/2017/891/oj/?locale=LV) 31. panta 2. punkta otrā un trešā daļa paredz attiecībā uz RO darbības programmu izmantot atbalsttiesīgo darbību diferencētu vienības izmaksu skalu, ko izskata vismaz reizi piecos gados. Projektā noteiktas maksimālās attiecināmās izmaksas RO finansējuma aprēķināšanai jaunas būvniecības, pārbūves un atjaunošanas projektiem galvenajiem būvju tipiem.Regulas Nr. 1308/2013 154. panta 4. punkta "d" apakšpunkts un regulas Nr. 2017/891 54. pants paredz informācijas sniegšanu dalībvalstij saistībā ar darbības programmu īstenošanu.Regulas Nr. 2017/891 28. panta pirmā daļa un 77. panta 2. punkts paredz dalībvalstīm noteikt atbildīgo iestādi datu ziņošanai EK. Projekts paredz, ka RO iepriekšminēto informāciju sniedz LAD.Regulas 2017/891  22. pants nosaka saistībā ar RO darbības programmu gan svaigas, gan arī pārstrādei paredzētas pārdotās produkcijas aprēķina pamatu.Regulas 2017/891 2. panta “f” un “g” apakšpunktā ir dota termina “pasākums” un “darbība” definīcija. Projekts nosaka darbības (pasākumus), par kuriem RO saistībā ar darbības programmu ir tiesīga saņemt atbalstu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Regulas (ES) [2017/892](http://eur-lex.europa.eu/eli/reg_impl/2017/892/oj/?locale=LV) II pielikums nosaka gada ziņojuma struktūru, uz kuru pamatojoties LAD katru gadu līdz 15. novembrim nosūta Eiropas Komisijai sagatavotu ziņojumu par visām augļu un dārzeņu RO. |
| Cita informācija | Nav.  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts 02.08.2019. ZM tīmekļvietnē sabiedriskai apspriešana.Noteikumu projekts 02.08.2019. tika nosūtīts elektroniski arī lauksaimnieku nevalstiskajām organizācijām – Lauksaimnieku organizāciju sadarbības padomei (turpmāk – LOSP), biedrībai “Latvijas Dārznieks” (turpmāk – LD), “Latvijas Augļkopju Asociācijai” (turpmāk – LAA), Latvijas Lauksaimniecības kooperatīvu asociācijai un Zemnieku saeimai.Pēc komentāru saņemšanas par elektroniski nosūtīto noteikumu projektu 12.09.2019. tika organizēta sanāksme ar lauksaimnieku nevalstiskajām organizācijām.Noteikumu projekts atkārtoti tika publicēts 29.10.2019. ZM tīmekļvietnē sabiedriskai apspriešanai (<https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2017-?id=815>). |
| 2. | Sabiedrības līdzdalība projekta izstrādē  | Pēc publicēšanas ZM tīmekļvietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. Par elektroniski nosūtīto noteikumu projektu tika saņemti komentāri no LOSP, LD un LAA.12.09.2019. organizētajā sanāksmē piedalījās pārstāvji no LOSP, LD un LAA. |
| 3. | Sabiedrības līdzdalības rezultāti  | Par tīmekļvietnē ievietoto projektu netika saņemts neviens komentārs.12.09.2019. sanāksmes laikā tika pārrunāti lauksaimnieku nevalstisko organizāciju iesniegtie priekšlikumi un izdarīti attiecīgi precizējumi noteikumu projektā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | LAD un LLKC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs K. Gerhards

Ozola 67027019

inese.ozola@zm.gov.lv